Ripajtimi i besimeve fetare: Si mund të gjendet gjuha e përbashkët
Përpjekje për të gjetur një gjuhë të përbashkët mes dy feve
Muajin e kaluar, 138 klerikë të lartë myslimanë nga mbarë bota i drejtuan një letër Papës Benedikt dhe udhëheqësve të tjerë katolikë. Letra quhet “Një Fjalë e Përbashkët mes Nesh dhe Jush” dhe thekson rendësinë e gjetjes së një gjuhe të përbashkët mes dy besimeve. Nga faljet e së premtes në një xhami të Iranit tek shërbimet e së dielës në një kishë amerikane; ditë dhe vende të ndryshme besimi i ndajnë myslimanët me katolikët. Konfliktet mes Islamit dhe Krishtërimit kanë egzistuar prej shekujsh. Por sulmet terroriste ndaj Shteteve të Bashkuara në vitin 2001 dhe ndërhyrja ushtarake amerikane në Afganistan dhe Irak i kanë tendosur mardhëniet më tej. Megjithatë tani klerikët myslimanë po shpresojnë që një letër e thjeshtë të fillojë të zgjidhë mospajtimet. Sayyid Syeed i Shoqërisë Islamike për Amerikën e Veriut shpjegon zanafillën e letrës. Letra thekson atë që Islami dhe Krishtërimi kanë të përbashkët... besimin vetëm tek Zoti dhe dashurinë ndaj fqinjit. Peshkopi i kishës Episkopale të Washingtonit John Bryson Chane thotë se gjetja e gjuhës së përbashkët është me rëndësi kur bota është në rrezik. Peshkopi Chane thotë se problemet me të cilat përballet bota janë tepër komplekse për politikën e përditëshme. Nga kriza në Pakistan... tek synimet e Irani për armë bërthamore... e deri tek debatet e fushatës presidenciale amerikane rreth konflikteve të armatosura në Irak dhe Afganistan Shumë analistë në qarqet akademike dhe fetare shpresojnë që letra e klerikëve myslimanë të nxisë dialogun ndërmjet Krishtërimit dhe Islamit. John Esposito është profesor i fesë në Universitetin Georgetown Të krishterët dhe myslimanët përbëjnë më shumë se gjysmën e popullsisë së botës. Autorët e letrës “Një Fjalë e Përbashkët” thonë se shqetësohen se nëse këto dy fe nuk mund të jetojnë në paqe, atëherë as bota nuk mund të ketë paqe. //rd//